Tzaneen-man steel glo helikopter wat hy verkoop het | Maroela Media
Argieffoto van 'n Eurocopter 130 SP-MTB (ter illustrasie) Foto: Łukasz Golowanow & Maciej Hypś, Konflikty.pl via Wikimedia Commons
Die Valke het Conrad Johannes Kruger (47) van Tzaneen in Limpopo in hegtenis geneem nadat hy die 'n helikopter, wat hy aan iemand anders verkoop het, gesteel het.
"Kruger het die Eurocopter, ter waarde van R15 miljoen, aan 'n man verkoop wat die helikopter na Grand Central-lughawe in Gauteng geneem het vir herstelwerk," het brig. Hangwani Mulaudzi, woordvoerder van die Valke, gesê.
"Kruger het egter sonder die nuwe eienaar se medewete na die werkswinkel gegaan en die helikopter teruggeëis. Hy het dit daarna na Antarktika verskeep waar dit vir geologiese ekspedisies gebruik is," het Mulaudzi bygevoeg. "Hy het boonop glo ook 'n winsgewende ooreenkoms met 'n Skandinawiese regering bereik."
Intussen het die klaer met 'n skok ontdek dat sy nuwe helikopter weg is. Hy het Kruger daaroor gekonfronteer en hy het toe onderneem om dit terug te bring. "Hy het egter versuim om aan dié ooreenkoms te voldoen."
Die Valke is in kennis gestel en hulle het Kruger in hegtenis geneem. Hy het Donderdag in die hof verskyn en is vrygelaat op borgtog van R25 000. "Hy moet op 5 Mei weer in die hof verskyn. Hy moes ook sy paspoort indien en mag nie oorsee reis sonder die bevestiging van die ondersoekbeampte of senior staatsaanklaer nie," het Mulaudzi gesê.
Vyf fietsryers in Brakpan-ongeluk beseer
Gaan intersant wees om te volg!
Fly now……………….pay later
Reken net, 'n valk vang 'n helikopter.
NET in Afrika !!!
Het een van ons skerp valke dalk al agtergekom dat hierdie ou n' Duitse paspoort ook het? Con-air se Moses!